Fatra (minerálna voda)

Fatra je prírodná minerálna voda s významným obsahom hydrogénuhličitanov a sodíka. Získava sa zo zdroja Fatra II./BJ-2 v mestskej časti Martina-Záturčie.

 História 
Je známa od roku 1929. O necelý rok neskôr navŕtali v oblasti náleziska v blízkosti Martinských holí prvú studňu s hĺbkou 172 metrov. Minerálka dostala svoj názov podľa miesta svojho pôvodu. Fatra sa od roku 1946 plní do fliaš a predáva v obchodoch. Minerálnu vodu Fatra vyrába spoločnosť Slovenské pramene a žriedla, a.s.

 Chemické zloženie a účinky 
Minerálna voda má pomerne ojedinelé zásadité zloženie. Neutralizuje žalúdočné kyseliny. Pomáha pri pálení záhy, upravuje narušené vnútorné prostredie žalúdka, podporuje trávenie a blahodarne pôsobí na tráviace ústrojenstvo. Napriek jej zásaditosti má Fatra príjemnú chuť, pozitívne ovplyvňuje tráviace procesy a pomáha upravovať celkovú činnosť žalúdka. Obsahuje primerané množstvo minerálov a stopových prvkov, ktoré sú dôležité pre riadne fungovanie organizmu. Vďaka svojmu zásaditému zloženiu je vhodná pre ľudí trpiacich problémami žalúdka a pálením záhy. Odporúča sa tiež po nadmernej konzumácii jedla i alkoholu, ale rovnako je vhodná na každodenné pitie.

 Rozbor chemického zloženia (23. február 2016) Katióny (mg/l) Anióny (mg/l) NH4+ 28,8 HCO3- 1647 Ca2+ 44,9 SO42- 106 Na+ 505 Cl- 35,5 K+ 15 F- 0,78 Mg422+ 42,3 NO3- < 1 Celková mineralizácia 1540 NO2- < 0,01

 Externé odkazy 
 Oficiálne stránky 

Kategória:Slovenské minerálne vody
Kategória:Nealkoholické nápoje